b'\n_START_ARTICLE_\nLaserdiode-projektor\n_START_SECTION_\nPraktiske prototyper\n_START_PARAGRAPH_\nI 2006 blev der fremvist en monokrom gr\xc3\xb8n laserdiode-projektor med netop disse egenskaber.  Den kan anvendes til billedst\xc3\xb8rrelser omkring 7 tommer._NEWLINE_I nogle nye prototypeapparater er laserdiode-projektoren bygget ind i en kasse og kaldes s\xc3\xa5 et Laser-tv eller laser-monitor. If\xc3\xb8lge en af de f\xc3\xb8rste laser-tv innovatorer Novalux og Arasor, giver det en st\xc3\xb8rre gamut og derfor et st\xc3\xb8rre formidlet farverum. Herudover anvender det aktuelle laser-tv kun 1/4 af den elektriske effekt og en halvering af v\xc3\xa6gten, i forhold til et plasma-tv.  Novalux og Arasor laser-tv er bestykket med h\xc3\xb8jeffektslaserdioder, der samlet kan levere RGB-farver med f\xc3\xb8lgende optiske effekt: R\xc3\xb8d 750mW, gr\xc3\xb8n 3000mW, bl\xc3\xa5 3000mW. _NEWLINE_En anden prototype p\xc3\xa5 laser-tv har Mitsubishi frembragt med deres Laser projected DLP HDTV. Mitsubishi har allerede markedsf\xc3\xb8rt deres Laser-Tv p\xc3\xa5 det amerikanske marked.'